title: 2009/149/EK: A Tanács határozata ( 2008. november 27. ) az Európai Közösség és az Örmény Köztársaság között a légi szolgáltatások bizonyos kérdéseiről létrejött megállapodás aláírásáról

text:
               21.2.2009

               HU

               Az Európai Unió Hivatalos Lapja

               L 50/21

         A TANÁCS HATÁROZATA
   (2008. november 27.)
   az Európai Közösség és az Örmény Köztársaság között a légi szolgáltatások bizonyos kérdéseiről létrejött megállapodás aláírásáról
   (2009/149/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 80. cikke (2) bekezdésére, összefüggésben 300. cikkének (2) bekezdése első albekezdésének első mondatával,
   tekintettel a Bizottság javaslatára,
   mivel:

               (1)

               A Tanács 2003. június 5-én felhatalmazta a Bizottságot, hogy tárgyalásokat kezdeményezzen harmadik országokkal a meglévő kétoldalú megállapodások egyes rendelkezéseinek egy közösségi megállapodással való felváltásáról.

               (2)

               A Bizottság a Közösség nevében tárgyalásokat folytatott az Örmény Köztársasággal egy, a légi közlekedés bizonyos kérdéseiről szóló megállapodás megkötéséről, összhangban a Bizottságot a meglévő kétoldalú megállapodások egyes rendelkezéseinek közösségi megállapodással való felváltása céljából harmadik országokkal folytatandó tárgyalások kezdeményezésére felhatalmazó tanácsi határozat mellékletében foglalt mechanizmusokkal és irányelvekkel.

               (3)

               A Bizottság által megtárgyalt megállapodást alá kell írni figyelemmel egy későbbi időpontban történő megkötésére,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és az Örmény Köztársaság közötti, a légi szolgáltatások bizonyos kérdéseiről szóló megállapodás, továbbiakban a megállapodás aláírása a Közösség nevében jóváhagyásra kerül, figyelemmel a megállapodás megkötésére vonatkozó tanácsi határozatra.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak a Közösség nevében történő aláírására jogosult személy(eke)t, figyelemmel a megállapodás megkötésére.
   3. cikk
   A Tanács elnöke felhatalmazást kap, hogy megküldje a megállapodás 9. cikke (1) bekezdésében előírt értesítést.

      Kelt Brüsszelben, 2008. november 27-én.

            a Tanács részéről

            az elnök

         L. CHATEL

    ---documentbreak---

               21.2.2009

               HU

               Az Európai Unió Hivatalos Lapja

               L 50/22

         MEGÁLLAPODÁS
   az Európai Közösség és az Örmény Köztársaság között a légi közlekedés bizonyos kérdéseiről
   AZ EURÓPAI KÖZÖSSÉG
   egyrészről, valamint
   AZ ÖRMÉNY KÖZTÁRSASÁG
   Másrészről,
   (a továbbiakban: a felek)
   TUDOMÁSUL VÉVE, hogy az Európai Közösség számos tagállama és az Örmény Köztársaság között kétoldalú légiközlekedési megállapodások jöttek létre, amelyek a Közösség jogszabályaival ellentétes rendelkezéseket tartalmaznak,
   TUDOMÁSUL VÉVE, hogy az Európai Közösség kizárólagos hatáskörrel rendelkezik számos olyan kérdést illetően, amelyre az Európai Közösség tagállamai és harmadik országok között létrejött kétoldalú légi szolgáltatási megállapodások kiterjedhetnek,
   TUDOMÁSUL VÉVE, hogy a közösségi jog szerint a valamely tagállamban székhellyel rendelkező közösségi légi fuvarozóknak joguk van hátrányos megkülönböztetés nélkül hozzáférni az Európai Közösség tagállamai és harmadik országok közötti légi útvonalakhoz,
   TEKINTETTEL az Európai Közösség és egyes harmadik országok között létrejött megállapodásokra, amelyek az ilyen harmadik országok állampolgárai számára lehetővé teszik, hogy a közösségi joggal összhangban engedélyezett légifuvarozó-vállalkozásokban tulajdonjogot szerezzenek,
   FELISMERVE, hogy az Európai Közösség tagállamai és az Örmény Köztársaság között létrejött kétoldalú légiközlekedési megállapodások egyes rendelkezéseit, amelyek a közösségi joggal ellentétesek, összhangba kell hozni azzal az Európai Közösség és az Örmény Köztársaság közötti légi szolgáltatások rendezett jogi hátterének létrehozása és az ilyen légi szolgáltatások folytonosságának fenntartása érdekében,
   MEGÁLLAPÍTVA, hogy a közösségi jog értelmében légi fuvarozók – elméletileg – nem köthetnek olyan megállapodásokat, amelyek hatással lehetnek az Európai Közösség tagállamai közötti kereskedelemre, és amelyek célja vagy hatása a verseny megakadályozása, korlátozása vagy torzítása,
   FELISMERVE, hogy az Európai Közösség tagállamai és az Örmény Köztársaság között létrejött kétoldalú légiközlekedési megállapodások azon rendelkezései, amelyek i. előírják vagy előnyben részesítik a vállalkozások közötti olyan megállapodások, vállalkozástársulások által hozott döntések vagy összehangolt magatartások elfogadását, amelyek megakadályozzák, torzítják vagy korlátozzák a légi fuvarozók közötti versenyt az adott útvonalakon; vagy ii. bármely efféle megállapodás, határozat vagy összehangolt magatartás hatásait erősítik; vagy iii. a légi fuvarozókra vagy más magánjellegű gazdasági szereplőkre hárítják a felelősséget az olyan intézkedésekért, amelyek megakadályozzák, torzítják vagy korlátozzák a légi fuvarozók közötti versenyt az adott útvonalakon, mind hozzájárulhatnak ahhoz, hogy a vállalkozásokra vonatkozó versenyszabályok veszítsenek hatékonyságukból,
   MEGÁLLAPÍTVA, hogy e megállapodásnak nem célja az Európai Közösség és az Örmény Köztársaság közötti légi forgalom mértékének növelése, a közösségi légi fuvarozók és az Örmény Köztársaság légi fuvarozói közti egyensúly befolyásolása, vagy a meglévő kétoldalú légiközlekedési megállapodások rendelkezéseinek a forgalmi jogok tekintetében történő módosítása,
   A KÖVETKEZŐKBEN ÁLLAPODTAK MEG:
   1. cikk
   Általános rendelkezések
   (1)   E megállapodás alkalmazásában „a tagállamok” az Európai Közösség tagállamai.
   (2)   Az I. mellékletben felsorolt valamennyi megállapodásban az adott megállapodásban szerződő félként szereplő tagállam állampolgáraira való hivatkozásokat az Európai Közösség tagállamainak állampolgáraira való hivatkozásként kell értelmezni.
   (3)   Az I. mellékletben felsorolt valamennyi megállapodásban az adott megállapodásban szerződő félként szereplő tagállam légi fuvarozóira vagy légitársaságaira való hivatkozásokat az adott tagállam által kijelölt légi fuvarozókra vagy légitársaságokra való hivatkozásként kell értelmezni.
   2. cikk
   Tagállam általi kijelölés
   (1)   A II. melléklet a), illetve b) pontjában felsorolt cikkek vonatkozó rendelkezései helyébe az e cikk (2) és (3) bekezdésének rendelkezései lépnek az érintett tagállam légi fuvarozójának kijelölése, a légi fuvarozó részére az Örmény Köztársaság által megadott engedélyek és jogosítványok, valamint a légi fuvarozó ilyen engedélyeinek vagy jogosítványainak megtagadása, visszavonása, felfüggesztése vagy korlátozása tekintetében.
   (2)   A tagállam kijelölésének kézhezvételét követően az Örmény Köztársaság haladéktalanul megadja a megfelelő engedélyeket és jogosítványokat, feltéve, hogy:

               i.

               a légi fuvarozót az Európai Közösséget létrehozó szerződés értelmében a kijelölő tagállamban alapították, és az Európai Közösség jogszabályainak megfelelő érvényes működési engedéllyel rendelkezik;

               ii.

               az üzembentartási engedély kiadásáért felelős tagállam gyakorolja és fenntartja a légi fuvarozó hatékony szabályozási ellenőrzését, és az illetékes légiforgalmi hatóságot a kijelölésben egyértelműen meghatározza; és

               iii.

               a légifuvarozó-vállalkozás tulajdonjoga és tényleges ellenőrzése közvetlenül vagy többségi tulajdon révén a tagállamok és/vagy a tagállamok állampolgárai, vagy a III. mellékletben felsorolt egyéb államok és/vagy azok állampolgárai kezében van.

         (3)   Az Örmény Köztársaságnak jogában áll a tagállam által kijelölt légi fuvarozó engedélyeit vagy jogosítványait megtagadni, visszavonni, felfüggeszteni vagy korlátozni, amennyiben:

               i.

               a légi fuvarozót az Európai Közösséget létrehozó szerződés értelmében nem a kijelölő tagállamban alapították, vagy az nem rendelkezik az Európai Közösség jogszabályainak megfelelő érvényes működési engedéllyel;

               ii.

               az üzembentartási engedély kiadásáért felelős tagállam nem ellenőrzi hatékonyan vagy folyamatosan a légi fuvarozót, vagy az illetékes légiforgalmi hatóság a kijelölésben nincs egyértelműen meghatározva; vagy

               iii.

               a légifuvarozó-vállalkozás tulajdonjoga vagy tényleges ellenőrzése közvetlenül vagy többségi tulajdon révén nem a tagállamok és/vagy a tagállamok állampolgárai és/vagy a III. mellékletben felsorolt egyéb államok és/vagy azok állampolgárai kezében van.

         Az e bekezdés szerinti jogának gyakorlása során az Örmény Köztársaság a közösségi légi fuvarozók egyikét sem különböztetheti meg hátrányosan állampolgársága alapján.
   3. cikk
   Biztonság
   (1)   A II. melléklet c) pontjában felsorolt cikkek rendelkezései kiegészülnek e cikk (2) bekezdésének rendelkezéseivel.
   (2)   Ha egy tagállam olyan légi fuvarozót jelöl ki, amelynek szabályozási ellenőrzését egy másik tagállam gyakorolja és tartja fenn, az Örmény Köztársaságnak a légi fuvarozót kijelölő tagállam és az Örmény Köztársaság között létrejött megállapodásban foglalt biztonsági rendelkezések szerinti jogai ugyanúgy érvényesülnek mind a biztonsági előírásoknak az adott másik tagállam általi elfogadása, végrehajtása és betartása tekintetében, mind pedig az adott légi fuvarozó működési engedélye tekintetében.
   4. cikk
   A repülőgép-üzemanyagra kivetett adók
   (1)   A II. melléklet d) pontjában felsorolt cikkek kiegészülnek e cikk (2) bekezdésének rendelkezéseivel.
   (2)   Az ezzel ellentétes rendelkezések ellenére a II. melléklet d) pontjában felsorolt megállapodásokban foglaltak nem akadályozhatják meg a tagállamokat abban, hogy hátrányos megkülönböztetés nélkül adókat, illetékeket, vámokat vagy díjakat vessenek ki a területükön felvett üzemanyagra, amelyet az Örmény Köztársaság által kijelölt légi fuvarozó olyan légi járműve használ, amely az adott tagállam területének egy pontja és az adott tagállam vagy egy másik tagállam területének egy másik pontja között közlekedik.
   5. cikk
   Viteldíjak az Európai Közösségen belül
   (1)   A II. melléklet e) pontjában felsorolt cikkek rendelkezései kiegészülnek e cikk (2) bekezdésének rendelkezéseivel.
   (2)   Az Örmény Köztársaság által kijelölt légi fuvarozó(k)nak az I. mellékletben felsorolt, és a II. melléklet e) pontjában foglalt rendelkezések valamelyikét tartalmazó megállapodás alapján az Európai Közösségen belüli légi útvonalakon közlekedő járatokra kiszabott viteldíjai az európai közösségi jog hatálya alá tartoznak.
   6. cikk
   Megfelelés a versenyszabályoknak
   (1)   Bármely ellenkező értelmű rendelkezés ellenére az I. mellékletben felsorolt megállapodások semmilyen mértékben sem

               i.

               követelhetik meg vagy részesíthetik előnyben olyan légiközlekedési vállalkozások közötti megállapodások, vállalkozástársulások által hozott döntések vagy összehangolt magatartások elfogadását, amelyek a versenyt megakadályozzák vagy torzítják;

               ii.

               erősíthetik bármely efféle megállapodás, döntés vagy összehangolt magatartás hatásait; vagy

               iii.

               háríthatják magánjellegű gazdasági szereplőkre a felelősséget a versenyt megakadályozó, torzító vagy korlátozó intézkedések meghozataláért.

         (2)   Az I. mellékletben felsorolt megállapodásoknak az e cikk (1) bekezdésével összeegyeztethetetlen rendelkezései nem alkalmazhatók.
   7. cikk
   A megállapodás mellékletei
   E megállapodás mellékletei a megállapodás szerves részét képezik.
   8. cikk
   Felülvizsgálat vagy módosítás
   A szerződő felek kölcsönös megegyezés alapján bármikor felülvizsgálhatják vagy módosíthatják ezt a megállapodást. Az ilyen módosításokat külön jegyzőkönyvekben kell megtenni, amelyek az e megállapodás 9. cikke rendelkezéseinek megfelelően a hatálybalépésükkor e megállapodás szerves részét képezik
   9. cikk
   Hatálybalépés
   (1)   A felek írásban értesítik egymást arról, hogy a megállapodás hatálybalépéséhez szükséges belső eljárások lezárultak. E megállapodás az utolsó értesítés kézhezvételének napján lép hatályba.
   (2)   A tagállamok és az Örmény Köztársaság között létrejött azon megállapodásokat és egyéb szerződéseket, amelyek e megállapodás aláírásának napján még nem léptek hatályba és amelyeket nem alkalmaznak, az I. mellékletben szerepelnek. Ezt a megállapodást minden ilyen megállapodásra és szerződésre alkalmazni kell annak hatálybalépése napjától.
   10. cikk
   A megállapodás megszűnése
   (1)   Abban az esetben, ha az I. mellékletben felsorolt megállapodások egyikét megszüntetik, e megállapodás minden olyan rendelkezése, amely az I. mellékletben szereplő adott megállapodásra vonatkozik, szintén megszűnik.
   (2)   Abban az esetben, ha az I. mellékletben felsorolt összes megállapodást megszüntetik, ez a megállapodás is megszűnik.

      FENTIEK HITELÉÜL, az alulírott, erre kellően feljogosított meghatalmazottak aláírták ezt a megállapodást.
      Kelt Brüsszelben, a kétezer-nyolcadik év december havának kilencedik napján, két-két eredeti példányban bolgár, cseh, dán, holland, angol, észt, finn, francia, német, görög, magyar, olasz, lett, litván, máltai, lengyel, portugál, román, szlovák, szlovén, spanyol, svéd és örmény nyelven.

         За Европейската Общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Република Армения
         Por la República de Armenia
         Za Arménskou republiku
         For Republikken Armenien
         Für die Republik Armenien
         Armeenia Vabariigi nimel
         Για τη Δημοκρατία της Αρμενίας
         For the Republic of Armenia
         Pour la République d'Arménie
         Per la Repubblica d'Armenia
         Armēnijas Republikas vārdā
         Armenijos Respublikos vardu
         Az Örmény Köztársaság részéről
         Għar-Repubblika ta' l-Armenja
         Voor de Republiek Armenië
         W imieniu Republiki Armenii
         Pela República da Arménia
         Pentru Republica Armenia
         Za Arménsku republiku
         Za Republiko Armenijo
         Armenian tasavallan puolesta
         För Republiken Armenien

   I. MELLÉKLET
   A megállapodás 1. cikkében említett megállapodások jegyzéke
   Az Örmény Köztársaság és az Európai Közösség tagállamai között létrejött légiközlekedési megállapodások:

               —

               az Osztrák Köztársaság kormánya és az Örmény Köztársaság kormánya között létrejött, 1993. augusztus 25-én Bécsben parafált légiközlekedési megállapodás, a továbbiakban a II. mellékletben: „az Örményország–Ausztria megállapodás”,

               —

               a Belgium kormánya és az Örmény Köztársaság kormánya között létrejött, 2001. június 7-én Brüsszelben aláírt légiközlekedési megállapodás, a továbbiakban a II. mellékletben: „az Örményország–Belgium megállapodás”,

               —

               a Bolgár Köztársaság kormánya és az Örmény Köztársaság kormánya között létrejött, 1995. április 10-én Szófiában aláírt légiközlekedési megállapodás, a továbbiakban a II. mellékletben: „az Örményország–Bulgária megállapodás”,

               —

               a Ciprusi Köztársaság kormánya és az Örmény Köztársaság kormánya között létrejött, 1998. szeptember 11-én Jerevánban aláírt légiközlekedési megállapodás, a továbbiakban a II. mellékletben: „az Örményország–Ciprus megállapodás”,

               —

               a Cseh Köztársaság kormánya és az Örmény Köztársaság kormánya között létrejött, 2002. február 8-án Prágában parafált légiközlekedési megállapodás, a továbbiakban a II. mellékletben: „az Örményország–Cseh Köztársaság megállapodás”,

               —

               a Dán Királyság kormánya és az Örmény Köztársaság kormánya között létrejött, 2000. október 25-én Stockholmban aláírt légiközlekedési megállapodás, a továbbiakban a II. mellékletben: „az Örményország–Dánia megállapodás”,

               —

               az Észt Köztársaság kormánya és az Örmény Köztársaság kormánya között létrejött, 2000. március 17-én Tallinnban aláírt légiközlekedési megállapodás, a továbbiakban a II. mellékletben: „az Örményország–Észtország megállapodás”,

               —

               a Francia Köztársaság kormánya és az Örmény Köztársaság kormánya között létrejött, 2002. február 12-én Párizsban parafált légiközlekedési megállapodás, a továbbiakban a II. mellékletben: „az Örményország–Franciaország megállapodás”,

               —

               a Németországi Szövetségi Köztársaság kormánya és az Örmény Köztársaság kormánya között létrejött, 1998. május 4-én Bonnban aláírt légiközlekedési megállapodás, a továbbiakban a II. mellékletben: „az Örményország–Németország megállapodás”,

               —

               a Görög Köztársaság kormánya és az Örmény Köztársaság kormánya között létrejött, 1994. december 16-án Athénban aláírt légiközlekedési megállapodás, a továbbiakban a II. mellékletben: „az Örményország–Görögország megállapodás”,

               —

               az Olasz Köztársaság kormánya és az Örmény Köztársaság kormánya között létrejött, 2002. július 18-án Jerevánban aláírt légiközlekedési megállapodás, a továbbiakban a II. mellékletben: „az Örményország–Olaszország megállapodás”,

               —

               a Luxemburgi Nagyhercegség kormánya és az Örmény Köztársaság kormánya között létrejött, 2000. november 21-én Luxembourgban parafált légiközlekedési megállapodás, a továbbiakban a II. mellékletben: „az Örményország–Luxemburg megállapodás”,

               —

               a Holland Királyság kormánya és az Örmény Köztársaság kormánya között létrejött, 1999. november 26-án Jerevánban aláírt légiközlekedési megállapodás, a továbbiakban a II. mellékletben: „az Örményország–Hollandia megállapodás”,

               —

               a Lengyel Köztársaság kormánya és az Örmény Köztársaság kormánya között létrejött, 1998. január 27-én Varsóban aláírt polgári légiközlekedési megállapodás, a továbbiakban a II. mellékletben: „az Örményország–Lengyelország megállapodás”,

               —

               a Románia kormánya és az Örmény Köztársaság kormánya között létrejött, 1996. március 25-én Jerevánban aláírt légiközlekedési megállapodás, a továbbiakban a II. mellékletben: „az Örményország–Románia megállapodás”,

               —

               a Svéd Királyság kormánya és az Örmény Köztársaság kormánya között létrejött, 2000. október 25-én Stockholmban aláírt légiközlekedési megállapodás, a továbbiakban a II. mellékletben: „az Örményország–Svédország megállapodás”,

               —

               a Nagy-Britannia és Észak-Írország Egyesült Királyságának kormánya és az Örmény Köztársaság kormánya között létrejött, 1994. február 9-én Londonban aláírt légiközlekedési megállapodás, a továbbiakban a II. mellékletben: „az Örményország–Egyesült Királyság megállapodás”.

         Legutóbb a Jerevánban, 1998. június 19-én kelt egyetértési nyilatkozattal módosítva.
   II. MELLÉKLET
   Az I. mellékletben felsorolt megállapodásokban szereplő és a megállapodás 2–5. cikkében említett cikkek jegyzéke

               a)

               Tagállam általi kijelölés

                           —

                           az Örményország–Ausztria megállapodás 3. cikke,

                           —

                           az Örményország–Belgium megállapodás 4. cikke,

                           —

                           az Örményország–Bulgária megállapodás 3. cikke,

                           —

                           az Örményország–Ciprus megállapodás 4. cikke,

                           —

                           az Örményország–Cseh Köztársaság megállapodás 3. cikke,

                           —

                           az Örményország–Dánia megállapodás 3. cikke,

                           —

                           az Örményország–Észtország megállapodás 3. cikke,

                           —

                           az Örményország–Franciaország megállapodás 3. cikke,

                           —

                           az Örményország–Németország megállapodás 3. cikke,

                           —

                           az Örményország–Görögország megállapodás 3. cikke,

                           —

                           az Örményország–Olaszország megállapodás 4. cikke,

                           —

                           az Örményország–Luxemburg megállapodás 3. cikke,

                           —

                           az Örményország–Hollandia megállapodás 4. cikke,

                           —

                           az Örményország–Lengyelország megállapodás 3. cikke,

                           —

                           az Örményország–Románia megállapodás 3. cikke,

                           —

                           az Örményország–Svédország megállapodás 3. cikke,

                           —

                           az Örményország–Egyesült Királyság megállapodás 4. cikke;

               b)

               Az engedélyek vagy jogosítványok megtagadása, visszavonása, felfüggesztése vagy korlátozása

                           —

                           az Örményország–Ausztria megállapodás 4. cikke,

                           —

                           az Örményország–Belgium megállapodás 5. cikke,

                           —

                           az Örményország–Bulgária megállapodás 4. cikke,

                           —

                           az Örményország–Ciprus megállapodás 5. cikke,

                           —

                           az Örményország–Cseh Köztársaság megállapodás 4. cikke,

                           —

                           az Örményország–Dánia megállapodás 4. cikke,

                           —

                           az Örményország–Észtország megállapodás 4. cikke,

                           —

                           az Örményország–Franciaország megállapodás 4. cikke,

                           —

                           az Örményország–Németország megállapodás 4. cikke,

                           —

                           az Örményország–Görögország megállapodás 4. cikke,

                           —

                           az Örményország–Olaszország megállapodás 5. cikke,

                           —

                           az Örményország–Luxemburg megállapodás 4. cikke,

                           —

                           az Örményország–Hollandia megállapodás 5. cikke,

                           —

                           az Örményország–Lengyelország megállapodás 4. cikke,

                           —

                           az Örményország–Románia megállapodás 4. cikke,

                           —

                           az Örményország–Svédország megállapodás 4. cikke,

                           —

                           az Örményország–Egyesült Királyság megállapodás 5. cikke;

               c)

               Biztonság

                           —

                           az Örményország–Cseh Köztársaság megállapodás 8. cikke,

                           —

                           az Örményország–Dánia megállapodás 14. cikke,

                           —

                           az Örményország–Észtország megállapodás 12. cikke,

                           —

                           az Örményország–Franciaország megállapodás 8. cikke,

                           —

                           az Örményország–Németország megállapodás 12. cikke,

                           —

                           az Örményország–Olaszország megállapodás 10. cikke,

                           —

                           az Örményország–Luxemburg megállapodás 6. cikke,

                           —

                           az Örményország–Svédország megállapodás 14. cikke,

                           —

                           az Örményország–Egyesült Királyság megállapodás 9a. cikke;

               d)

               A repülőgép-üzemanyagra kivetett adók

                           —

                           az Örményország–Ausztria megállapodás 7. cikke,

                           —

                           az Örményország–Belgium megállapodás 10. cikke,

                           —

                           az Örményország–Bulgária megállapodás 7. cikke,

                           —

                           az Örményország–Ciprus megállapodás 7. cikke,

                           —

                           az Örményország–Cseh Köztársaság megállapodás 9. cikke,

                           —

                           az Örményország–Dánia megállapodás 6. cikke,

                           —

                           az Örményország–Észtország megállapodás 6. cikke,

                           —

                           az Örményország–Franciaország megállapodás 10. cikke,

                           —

                           az Örményország–Németország megállapodás 6. cikke,

                           —

                           az Örményország–Görögország megállapodás 9. cikke,

                           —

                           az Örményország–Olaszország megállapodás 6. cikke,

                           —

                           az Örményország–Luxemburg megállapodás 8. cikke,

                           —

                           az Örményország–Hollandia megállapodás 10. cikke,

                           —

                           az Örményország–Lengyelország megállapodás 6. cikke,

                           —

                           az Örményország–Románia megállapodás 9. cikke,

                           —

                           az Örményország–Svédország megállapodás 6. cikke,

                           —

                           az Örményország–Egyesült Királyság megállapodás 8. cikke;

               e)

               Viteldíjak az Európai Közösségen belül

                           —

                           az Örményország–Ausztria megállapodás 11. cikke,

                           —

                           az Örményország–Belgium megállapodás 13. cikke,

                           —

                           az Örményország–Bulgária megállapodás 9. cikke,

                           —

                           az Örményország–Ciprus megállapodás 14. cikke,

                           —

                           az Örményország–Cseh Köztársaság megállapodás 13. cikke,

                           —

                           az Örményország–Dánia megállapodás 10. cikke,

                           —

                           az Örményország–Észtország megállapodás 10. cikke,

                           —

                           az Örményország–Franciaország megállapodás 14. cikke,

                           —

                           az Örményország–Németország megállapodás 10. cikke,

                           —

                           az Örményország–Görögország megállapodás 12. cikke,

                           —

                           az Örményország–Olaszország megállapodás 8. cikke,

                           —

                           az Örményország–Luxemburg megállapodás 10. cikke,

                           —

                           az Örményország–Hollandia megállapodás 6. cikke,

                           —

                           az Örményország–Lengyelország megállapodás 10. cikke,

                           —

                           az Örményország–Románia megállapodás 8. cikke,

                           —

                           az Örményország–Svédország megállapodás 10. cikke,

                           —

                           az Örményország–Egyesült Királyság megállapodás 7. cikke.

         III. MELLÉKLET
   A megállapodás 2. cikkében említett egyéb államok jegyzéke

               a)

               Az Izlandi Köztársaság (az Európai Gazdasági Térségről szóló megállapodás értelmében);

               b)

               A Liechtensteini Hercegség (az Európai Gazdasági Térségről szóló megállapodás értelmében);

               c)

               A Norvég Királyság (az Európai Gazdasági Térségről szóló megállapodás értelmében);

               d)

               A Svájci Államszövetség (az Európai Közösség és a Svájci Államszövetség közötti légiközlekedési megállapodás értelmében).


title: 2014/264/EU: A Tanács határozata ( 2014. május 6. ) a gépjármű-nyilvántartási adatokra vonatkozó, Magyarországgal való automatizált adatcsere megindításáról

text:
               12.5.2014

               HU

               Az Európai Unió Hivatalos Lapja

               L 137/7

         A TANÁCS HATÁROZATA
   (2014. május 6.)
   a gépjármű-nyilvántartási adatokra vonatkozó, Magyarországgal való automatizált adatcsere megindításáról

      (2014/264/EU)

   AZ EURÓPAI UNIÓ TANÁCSA,
   tekintettel a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló, 2008. június 23-i 2008/615/IB tanácsi határozatra (1) és különösen annak 25. cikkére,
   tekintettel a 2008/615/IB határozat végrehajtásáról szóló, 2008. június 23-i 2008/616/IB tanácsi határozatra (2) és különösen annak 20. cikkére és mellékletének 4. fejezetére,
   mivel:

               (1)

               Az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt, az átmeneti rendelkezésekről szóló jegyzőkönyv alapján az uniós intézmények, szervek és hivatalok által a Lisszaboni Szerződés hatálybalépése előtt elfogadott jogi aktusok joghatása mindaddig fennmarad, amíg azokat a Szerződések alapján hatályon kívül nem helyezik, semmisnek nem nyilvánítják, vagy nem módosítják.

               (2)

               Ennek megfelelően a 2008/615/IB határozat 25. cikke alkalmazandó, és a Tanácsnak egyhangúlag kell határoznia arról, hogy a tagállamok végrehajtották-e az említett határozat 6. fejezetének rendelkezéseit.

               (3)

               A 2008/616/IB határozat 20. cikke értelmében a 2008/615/IB határozat 25. cikkének (2) bekezdésében említett határozatok meghozatalára egy kérdőíven alapuló értékelő jelentés alapján kerül sor. A 2008/615/IB határozat 2. fejezete szerinti automatizált adatcsere tekintetében az értékelő jelentésnek értékelő látogatáson és kísérleti adatcserén kell alapulnia.

               (4)

               A 2008/616/IB határozat melléklete 4. fejezetének 1.1. pontja szerint a megfelelő tanácsi munkacsoportok által összeállított kérdőív valamennyi automatizált adatcserére vonatkozik, és amint egy tagállam úgy véli, hogy egy adott adatkategória tekintetében teljesíti az adatcsere előfeltételeit, ki kell töltenie a kérdőívet.

               (5)

               Magyarország kitöltötte az adatvédelemre vonatkozó kérdőívet és a gépjármű-nyilvántartási adatokra vonatkozó kérdőívet.

               (6)

               Magyarország sikeres kísérleti adatcserét hajtott végre Hollandiával.

               (7)

               Értékelő látogatásra került sor Magyarországon, és a holland/litván értékelő csoport elkészítette a látogatásról szóló jelentést, amelyet továbbított az érintett tanácsi munkacsoportnak.

               (8)

               A gépjármű-nyilvántartási adatokra vonatkozó kérdőív, az értékelő látogatás és a kísérleti adatcsere eredményeit összegző, átfogó értékelő jelentést benyújtották a Tanácsnak,

         ELFOGADTA EZT A HATÁROZATOT:
   1. cikk
   A gépjármű-nyilvántartási adatok automatizált keresése alkalmazásában Magyarország maradéktalanul végrehajtotta a 2008/615/IB határozat 6. fejezetében foglalt, az adatvédelemre vonatkozó általános rendelkezéseket, és e határozat hatálybalépésének napjától jogosult a személyes adatoknak az említett határozat 12. cikke szerinti átvételére és átadására.
   2. cikk
   Ez a határozat az elfogadásának napján lép hatályba.

      Kelt Brüsszelben, 2014. május 6-án.

            a Tanács részéről

            az elnök

         G. STOURNARAS

      (1)  HL L 210., 2008.8.6., 1. o.

      (2)  HL L 210., 2008.8.6., 12. o.


title: Az Európai Központi Bank határozata (1999. október 7.) a csalások megelőzéséről (EKB/1999/5)

text:
Fontos jogi nyilatkozat

|

31999D0726

Hivatalos Lap L 291 , 12/11/1999 o. 0036 - 0038

		Az Európai Központi Bank határozata(1999. október 7.)a csalások megelőzéséről(EKB/1999/5)(1999/726/EK)AZ EURÓPAI KÖZPONTI BANK KORMÁNYZÓTANÁCSA,tekintettel a Központi Bankok Európai Rendszere és az Európai Központi Bank alapokmányára (a továbbiakban: "Alapokmány"), és különösen annak 12.3. cikkére;tekintettel az Európai Központi Bank (EKB) Igazgatóságának javaslatára;tekintettel az EKB Személyzeti Bizottságának véleményére;(1) mivel az EKB az Európai Közösségek intézményeivel és a tagállamokkal együtt nagy hangsúlyt fektet a Közösségek pénzügyi érdekeinek védelmére, valamint a csalás és a Közösségek pénzügyi érdekeit sértő egyéb jogellenes tevékenységek elleni küzdelemre;(2) mivel az Európai Tanács 1999 júniusában Kölnben különösen kívánatosnak tartotta, hogy az EKB az Európai Unión belüli csalás elleni küzdelemben csatlakozzon az Európai Közösségek intézményeihez;(3) mivel az EKB nagy jelentőséget tulajdonít saját pénzügyi érdekei védelmének, valamint a csalás és a pénzügyi érdekeit sértő egyéb jogellenes tevékenységek elleni küzdelemnek;(4) mivel e célkitűzések megvalósításának érdekében valamennyi rendelkezésre álló eszközt igénybe kell venni, különösen az EKB-ra és az Európai Közösségek intézményeire háruló vizsgálati kötelezettségek vonatkozásában, fenntartva azonban a hatáskörök jelenlegi megosztását és egyensúlyát az EKB és az Európai Közösségek intézményei között;(5) mivel az Európai Közösségek intézményei és a tagállamok az Európai Közösséget létrehozó szerződés (a továbbiakban: Szerződés) 280. cikke alapján intézkedéseket hoztak a csalás és a Közösségek pénzügyi érdekeit sértő egyéb jogellenes tevékenységek leküzdésére;(6) mivel a Szerződés és az Alapokmány biztosítja az EKB függetlenségét; mivel a Szerződésnek és az Alapokmánynak megfelelően az EKB az Európai Közösségekétől elkülönült saját költségvetéssel és pénzügyi forrásokkal rendelkezik;(7) mivel a csalás elleni küzdelemben rendelkezésre álló eszközök erősítése érdekében a Bizottság az 1999/352/EK, ESZAK, Euratom határozattal [1] saját igazgatási szervezetén belül létrehozta az e célból végzett igazgatási vizsgálatok lefolytatására hatáskörrel rendelkező Európai Csaláselleni Hivatalt (OLAF);(8) mivel a csalás és az EKB pénzügyi érdekeit sértő egyéb jogellenes tevékenységek elleni küzdelem a Belső Ellenőrzési Igazgatóság egyik fő funkciója, és mivel az említett igazgatóság hatáskörébe tartozik az EKB-n belül e célból végzett igazgatási vizsgálatok lefolytatása;(9) mivel az EKB-n belül a csalás és egyéb jogellenes tevékenységek elleni küzdelem hasonló tevékenységeket fed le, mint amit az Európai Parlament, az Európai Unió Tanácsa és az Európai Közösségek Bizottsága az 1999. május 25-én kötött intézményközi megállapodás [2] 1. pontjának első bekezdésében meghatároz;(10) mivel annak érdekében, hogy megerősítsék a Belső Ellenőrzési Igazgatóság tevékenységeinek függetlenségét a csalás és az EKB pénzügyi érdekeit sértő egyéb jogellenes tevékenységek elleni küzdelemben, ennek az igazgatóságnak ezekkel a témakörökkel kapcsolatban egy magasan képzett külső független személyekből álló csaláselleni bizottságnak kell jelentést tennie;A KÖVETKEZŐKÉPPEN HATÁROZOTT:1. cikkAz EKB csaláselleni bizottsága(1) Csaláselleni bizottság jön létre annak érdekében, hogy erősítse a Belső Ellenőrzési Igazgatóság függetlenségét minden olyan ügyre vonatkozó tevékenysége illetve jelentése kapcsán, amely csalás illetve az EKB pénzügyi érdekeit sértő egyéb jogellenes tevékenység megelőzésével és felderítésével, valamint az EKB belső szabályainak és/vagy magatartási normáinak betartásával kapcsolatos. A csaláselleni bizottság összetételét és hatáskörét e cikk állapítja meg.(2) A csaláselleni bizottság felel az EKB Belső Ellenőrzési Igazgatósága által végzett, az (1) bekezdésben említett tevékenységek rendszeres ellenőrzéséért és végrehajtásáért.(3) A csaláselleni bizottság három, a csaláselleni bizottság tevékenységei vonatkozásában kiemelkedő képzettséggel rendelkező külső független személyből áll. Az említett személyeket a Kormányzótanács határozatával nevezik ki, amelyet az Európai Közösségek Hivatalos Lapjában hirdetnek ki.(4) A csaláselleni bizottság tagjainak hivatali ideje három év, amely csak egy alkalommal újítható meg. A tagok hivatali idejük lejártát követően kinevezésük megújításáig vagy utódaik kinevezéséig maradnak hivatalban.(5) Feladataik ellátása során a csaláselleni bizottság tagjai nem kérnek és nem fogadnak el utasításokat az EKB döntéshozó szerveitől, az Európai Közösségek intézményeitől vagy szerveitől, kormányoktól, illetve más intézményektől vagy szervektől.(6) A csaláselleni bizottság kijelöli elnökét és elfogadja eljárási szabályzatát. A csaláselleni bizottság egyszerű többséggel hoz határozatot.(7) A belső ellenőrzési igazgató minden évben eljuttatja az (1) bekezdésben említett tevékenységek programját a csaláselleni bizottsághoz. A Belső Ellenőrzési Igazgatóság rendszeresen tájékoztatja a csaláselleni bizottságot ezekről a tevékenységekről, különösen a vizsgálatairól, azok eredményéről, valamint az azokkal kapcsolatban tett lépésekről. A csaláselleni bizottság e tevékenységek elvégzésének tekintetében adott esetben utasíthatja a Belső Ellenőrzési Igazgatóságot.Amennyiben egy vizsgálat több mint hat hónapja tart, a belső ellenőrzési igazgató tájékoztatja a csaláselleni bizottságot a vizsgálat lezárását akadályozó okokról, valamint a befejezés tervezett időpontjáról. Ilyen esetben a csaláselleni bizottság tájékoztatja a Kormányzótanácsot.A belső ellenőrzési igazgató tájékoztatja a csaláselleni bizottságot az olyan ügyekről, amelyekben az EKB vezetősége vagy döntéshozó szervei a csalás megelőzésével és felderítésével, valamint az EKB belső szabályainak és/vagy magatartási normáinak betartásával kapcsolatosan tett ajánlásoknak nem tettek eleget. A belső ellenőrzési igazgató tájékoztatja a csaláselleni bizottságot az olyan ügyekről, amelyekben valamely tagállam igazságügyi hatóságaihoz kell információt továbbítani.(8) A csaláselleni bizottság legalább évente egyszer jelentést tesz tevékenységéről a Kormányzótanácsnak, az EKB külső könyvvizsgálóinak és az Európai Számvevőszéknek. A bizottság a Belső Ellenőrzési Igazgatóság vizsgálatainak eredményeiről és az e tekintetben tett lépésekről jelentést tesz a Kormányzótanácsnak, az EKB külső könyvvizsgálóinak és az Európai Számvevőszéknek.(9) A csaláselleni bizottság felel az 1073/1999/EK európai parlamenti és tanácsi rendelet [3] 11. cikkében említett, az Európai Csaláselleni Hivatal (OLAF) felügyeleti bizottságával fennálló kapcsolatokért. Ezek a kapcsolatok az EKB határozatban megállapított elvein alapulnak.(10) A csaláselleni bizottság értesítheti az illetékes nemzeti igazságügyi hatóságot, amennyiben a nemzeti büntetőjog esetleges megsértésére elegendő bizonyíték áll rendelkezésre.2. cikkA csalási ügyekre vonatkozó jelentési kötelezettségA Belső Ellenőrzési Igazgatóság ennek a határozatnak és az EKB hatályban lévő eljárási szabályzatának megfelelően felel a csalás és az EKB pénzügyi érdekeit sértő egyéb jogellenes tevékenységek megelőzésével és felderítésével, valamint az EKB vonatkozó belső szabályainak és/vagy magatartási normáinak betartásával kapcsolatos valamennyi ügyre vonatkozó vizsgálatért és az arról szóló jelentés megtételéért.3. cikkFüggetlenségAnnak biztosítása érdekében, hogy a Belső Ellenőrzési Igazgatóság hatékonyan és a szükséges függetlenséggel vizsgálódhasson és tehessen jelentést a csalás megelőzésével és felderítésével kapcsolatos valamennyi ügyben, a belső ellenőrzési igazgató a csalási ügyekről az e határozat 1. cikkében említett csaláselleni bizottságnak tesz jelentést.4. cikkAz érintett személyek tájékoztatásaAmennyiben a csalással kapcsolatos vizsgálat személyi kérdéseket vet fel, a belső ellenőrzési igazgató azonnal tájékoztatja az érintett személyeket, amennyiben ezzel nem sérti a vizsgálat érdekeit. A vizsgálat következtetéseiben semmiképpen sem lehet személyeket megnevezni mindaddig, amíg az érintettek lehetőséget nem kaptak arra, hogy az őket érintő tényállásokkal kapcsolatban nyilatkozzanak.Amennyiben a vizsgálatot követően a meggyanúsított személlyel szemben a vád alaptalannak bizonyul, az őt érintő vizsgálatot további intézkedések megtétele nélkül lezárják a belső ellenőrzési igazgató határozatával, aki írásban tájékoztatja erről az érintett személyt.5. cikkA tevékenységek végrehajtásaAz e határozatban említett tevékenységeket a szerződések szabályai, különösen az Európai Unióról szóló szerződés 6. cikke, az Európai Közösségek kiváltságairól és mentességeiről szóló jegyzőkönyv alapján, valamint az EKB személyzetének alkalmazási feltételeire és a rövid távú alkalmazás feltételeire figyelemmel végzik.Az EKB személyzete vagy adott esetben bármely más személy tájékoztatja a csaláselleni bizottságot vagy a Belső Ellenőrzési Igazgatóságot a csalásról vagy az EKB pénzügyi érdekeit sértő egyéb jogellenes tevékenységekről. Az EKB személyzete semmilyen módon nem részesülhet méltánytalan vagy megkülönböztető bánásmódban a csaláselleni bizottságnak vagy a Belső Ellenőrzési Igazgatóságnak az e határozatban említett tevékenységében való közreműködés miatt.6. cikkPanaszAz EKB személyzetének bármely tagja panaszt nyújthat be az Igazgatósághoz vagy a csaláselleni bizottsághoz a rá nézve hátrányos, a Belső Ellenőrzési Igazgatóság által az e határozatban említett tevékenységek keretében megvalósított cselekmény vagy mulasztás tekintetében.7. cikkTitoktartásA csalással kapcsolatos vizsgálatok során bármely formában beszerzett információk az Alapokmány 38. cikkében megállapított szolgálati titoktartás hatálya alá tartoznak. A csaláselleni bizottság tagjai kötelesek a szolgálati titkot megtartani.8. cikkKihirdetés és hatálybalépésEzt a határozatot az Európai Közösségek Hivatalos Lapjában ki kell hirdetni.Ez a határozat a kihirdetéssel lép hatályba.Kelt Frankfurt am Mainban, 1999. október 7-én.az EKB elnökeWillem F. Duisenberg[1] HL L 136., 1999.5.31., 20. o.[2] HL L 136., 1999.5.31., 15. o.[3] HL L 136., 1999.5.31., 1. o.--------------------------------------------------


title: A Bizottság határozata (2004. április 28.) az Európai Közösség és a Mexikói Egyesült Államok között a bővítésre figyelemmel az Európai Közösség és a Mexikói Egyesült Államok között létrejött, a szeszes italok megjelölésének kölcsönös elismeréséről és oltalmáról szóló megállapodás I. mellékletének módosításáról szóló, levélváltás formájában létrejött megállapodás megkötéséről (az értesítés a C(2004) 1566. számú dokumentummal történt)

text:
Fontos jogi nyilatkozat

|

32004D0483

Hivatalos Lap L 160 , 30/04/2004 o. 0139 - 0140

		A Bizottság határozata(2004. április 28.)az Európai Közösség és a Mexikói Egyesült Államok között a bővítésre figyelemmel az Európai Közösség és a Mexikói Egyesült Államok között létrejött, a szeszes italok megjelölésének kölcsönös elismeréséről és oltalmáról szóló megállapodás I. mellékletének módosításáról szóló, levélváltás formájában létrejött megállapodás megkötéséről(az értesítés a C(2004) 1566. számú dokumentummal történt)(2004/483/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel az Európai Közösség és a Mexikói Egyesült Államok között létrejött, a szeszes italok megjelölésének kölcsönös elismeréséről és oltalmáról szóló megállapodás megkötéséről szóló, 1997. május 27-i 97/361/EK tanácsi határozatra [1], és különösen annak 4. cikkére,mivel:(1) A bővítésre figyelemmel szükséges módosítani az Európai Közösség és a Mexikói Egyesült Államok között létrejött, a szeszes italok megjelölésének kölcsönös elismeréséről és oltalmáról szóló megállapodás I. mellékletét annak érdekében, hogy az új tagállamok szeszes italainak megjelölése 2004. május 1-jével kezdődő hatállyal oltalomban részesüljön.(2) Ezért a Közösség és a Mexikói Egyesült Államok a fent említett megállapodás 18. cikkével összhangban tárgyalásokat folytatott egy, az e megállapodás I. mellékletének módosításáról szóló, levélváltás formájában létrejött megállapodás megkötéséről. A levélváltást jóvá kell hagyni.(3) Az e határozatban előírt intézkedések összhangban vannak a szeszes italokkal foglalkozó végrehajtási bizottság véleményével,ELFOGADTA EZT A HATÁROZATOT:1. cikkAz Európai Közösség és a Mexikói Egyesült Államok között az Európai Közösség és a Mexikói Egyesült Államok között létrejött, a szeszes italok megjelölésének kölcsönös elismeréséről és oltalmáról szóló megállapodás I. mellékletének módosításait érintő, levélváltás formájában létrejött megállapodást a Közösség nevében a Tanács jóváhagyja.A megállapodás szövegét csatolták e határozathoz.2. cikkA Mezőgazdasági Főbiztos felhatalmazást kap a levélváltásnak a Közösséget kötő aláírására.Kelt Brüsszelben, 2004. április 28-án.a Bizottság részérőlFranz Fischlera Bizottság tagja[1] HL L 152., 1997.6.11., 15. o.--------------------------------------------------


title: 2010/184/CFSP: A Politikai és Biztonsági Bizottság Atalanta/1/2010 határozata ( 2010. március 5. ) a harmadik államoknak a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) való hozzájárulása elfogadásáról szóló ATALANTA/2/2009 politikai és biztonsági bizottsági határozat, valamint a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet (Atalanta) tekintetében a hozzájáruló felek bizottságának létrehozásáról szóló ATALANTA/3/2009 politikai és biztonsági bizottsági határozat módosításáról

text:
               30.3.2010

               HU

               Az Európai Unió Hivatalos Lapja

               L 83/20

         A POLITIKAI ÉS BIZTONSÁGI BIZOTTSÁG ATALANTA/1/2010 HATÁROZATA
   (2010. március 5.)
   a harmadik államoknak a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) való hozzájárulása elfogadásáról szóló ATALANTA/2/2009 politikai és biztonsági bizottsági határozat, valamint a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet (Atalanta) tekintetében a hozzájáruló felek bizottságának létrehozásáról szóló ATALANTA/3/2009 politikai és biztonsági bizottsági határozat módosításáról
   (2010/184/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik albekezdésére,
   tekintettel a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló, 2008. november 10-i 2008/851/KKBP tanácsi együttes fellépésre (1) és különösen annak 10. cikkére,
   tekintettel az Atalanta/2/2009 politikai és biztonsági bizottsági határozatra (2), valamint az Atalanta/3/2009 politikai és biztonsági bizottsági határozatra (3) és annak kiegészítésére (4),
   mivel:

               (1)

               Az EU műveleti parancsnoka 2008. december 16-án a katonai erők létrehozásával foglalkozó konferenciát tartott.

               (2)

               Az Ukrajna részéről az Atalanta-művelethez való hozzájárulásra vonatkozóan tett felajánlás, az EU műveleti parancsnokának ajánlása és az Európai Unió Katonai Bizottságának tanácsa alapján Ukrajna hozzájárulását el kell fogadni.

               (3)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Európai Unió olyan határozatainak és intézkedéseinek kidolgozásában és végrehajtásában, amelyeknek védelmi vonatkozásai vannak,

         ELFOGADTA EZT A HATÁROZATOT:
   1. cikk
   Az Atalanta/2/2009 politikai és biztonsági bizottsági határozat az alábbiak szerint módosul:
   Az 1. cikk helyébe a következő szöveg lép:

      „1. cikk
      Harmadik államok hozzájárulása
      A katonai erők létrehozásával és a személyzeti ellátottsággal foglalkozó konferenciákat követően Norvégiának, Horvátországnak, Montenegrónak és Ukrajnának a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) történő hozzájárulását a Tanács elfogadja.”

   2. cikk
   Az Atalanta/3/2009 politikai és biztonsági bizottsági határozat melléklete helyébe e határozat melléklete lép.
   3. cikk
   E határozat az elfogadásának napján lép hatályba.
   4. cikk
   E határozatot az Európai Unió Hivatalos Lapjában ki kell hirdetni.

      Kelt Brüsszelben, 2010. március 5-én.

            a Politikai és Biztonsági Bizottság részéről

            az elnök

         C. FERNÁNDEZ-ARIAS

      (1)  HL L 301., 2008.11.12., 33. o.

      (2)  HL L 109., 2009.4.30., 52. o.

      (3)  HL L 112., 2009.5.6., 9. o.

      (4)  HL L 119., 2009.5.14., 40. o.

      MELLÉKLET

            „MELLÉKLET

               A 2. CIKK (1) BEKEZDÉSÉBEN EMLÍTETT HARMADIK ÁLLAMOK LISTÁJA

                        —

                        Norvégia

                        —

                        Horvátország

                        —

                        Montenegró

                        —

                        Ukrajna.”


title: 2012/305/EU: A Tanács határozata ( 2012. június 7. ) az Európai Unió, valamint az Izlandi Köztársaság és a Norvég Királyság közötti, az Európai Unió tagállamai között 2000. május 29-én létrejött kölcsönös bűnügyi jogsegélyegyezmény és az ahhoz csatolt 2001. évi jegyzőkönyv bizonyos rendelkezéseinek alkalmazásáról szóló megállapodás megkötéséről

text:
               14.6.2012

               HU

               Az Európai Unió Hivatalos Lapja

               L 153/1

         A TANÁCS HATÁROZATA
   (2012. június 7.)
   az Európai Unió, valamint az Izlandi Köztársaság és a Norvég Királyság közötti, az Európai Unió tagállamai között 2000. május 29-én létrejött kölcsönös bűnügyi jogsegélyegyezmény és az ahhoz csatolt 2001. évi jegyzőkönyv bizonyos rendelkezéseinek alkalmazásáról szóló megállapodás megkötéséről
   (2012/305/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 82. cikke (1) bekezdésének d) pontjára, összefüggésben a 218. cikke (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               2002. december 19-én a Tanács felhatalmazta az elnökséget, hogy – a Bizottság támogatásával – kezdje meg a tárgyalásokat Izlanddal és Norvégiával az Európai Unió tagállamai között 2000. május 29-én létrejött kölcsönös bűnügyi jogsegélyegyezmény és az ahhoz csatolt 2001. évi jegyzőkönyv (a továbbiakban az egyezmény) bizonyos rendelkezéseinek alkalmazása érdekében.

               (2)

               A 2004/79/EK határozatnak (1) megfelelően az Európai Unió, valamint az Izlandi Köztársaság és a Norvég Királyság közötti, az egyezmény bizonyos rendelkezéseinek alkalmazásáról szóló megállapodást (a továbbiakban: megállapodás) – annak megkötésére figyelemmel – 2003. december 19-én aláírták.

               (3)

               A megállapodást még nem kötötték meg. A Lisszaboni Szerződés 2009. december 1-jei hatálybalépését követően az Unió által a megállapodás megkötése érdekében követendő eljárásokat az Európai Unió működéséről szóló szerződés 218. cikke szabályozza.

               (4)

               A megállapodást jóvá kell hagyni.

               (5)

               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló jegyzőkönyv 3. cikkével összhangban e tagállamok bejelentették, hogy részt kívánnak venni e határozat elfogadásában és alkalmazásában.

               (6)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló jegyzőkönyv 1. és 2. cikkével összhangban Dánia nem vesz részt e határozat elfogadásában, az rá nézve nem kötelező, illetve nem alkalmazandó,

         ELFOGADTA EZT A HATÁROZATOT:
   1. cikk
   Az Európai Unió, valamint az Izlandi Köztársaság és a Norvég Királyság közötti, az Európai Unió tagállamai között 2000. május 29-én létrejött kölcsönös bűnügyi jogsegélyegyezmény és az ahhoz csatolt 2001. évi jegyzőkönyv bizonyos rendelkezéseinek alkalmazásáról szóló megállapodást (2) (a továbbiakban: megállapodás) az Unió nevében a Tanács jóváhagyja.
   2. cikk
   A Tanács elnöke felhatalmazást kap, hogy kijelölje a megállapodás 6. cikke (1) bekezdésében előírt értesítésnek az Unió nevében történő megtételére jogosult személy(eke)t, hogy a megállapodás az Unióra nézve kötelező legyen (3).
   3. cikk
   Ez a határozat az elfogadása napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Luxembourgban, 2012. június 7-én.

            a Tanács részéről

            az elnök

         M. BØDSKOV

      (1)  HL L 26., 2004.1.29., 1. o.

      (2)  HL L 26., 2004.1.29., 3. o.

      (3)  A megállapodás hatálybalépésének napját a Tanács Főtitkársága teszi közzé az Európai Unió Hivatalos Lapjában.